钦定古今图书集成/明伦汇编/氏族典/第153卷 > 袁敏
## 钦定古今图书集成/明伦汇编/氏族典/第153卷 > 袁敏

按《明外史杨善传》：袁敏，金齿卫知事也。英宗北征，应
募从至大同。及驾还，驻万全左卫。敏见敌骑逼，请精
兵三四万扼其冲，而车驾疾驰入关，王振不纳，六师
逐覆，敏逃还，上书景帝曰：“臣闻之：主辱臣死，上皇辱
至此，臣子何以为心？臣不惜碎首刳心，乞遣官一人，
或就令臣赍书及服御物，问安塞外，以尽臣子之义。
臣虽万死，心实甘之。”命礼部议。竟报寝。